Doložka vybraných vplyvov

	Základné údaje

	1.	Názov návrhu zákona

	Návrh zákona, ktorým sa mení a dopĺňa zákon č. 376/2024 Z. z. o integrovanej posudkovej činnosti a o zmene a doplnení niektorých zákonov v znení zákona č. 406/2025 Z. z.

	Navrhovateľky

	Poslankyne Národnej rady Slovenskej republiky Andrea Turčanová a Monika Kolejáková

	2.	Definovanie problému

	Súčasná právna úprava dostatočne nerozlišuje situácie, v ktorých je opätovná lekárska posudková činnosť nevyhnutná, od situácií, v ktorých sa konanie o integrovanom posudku týka iba zmeny druhu sociálnej služby, pomôcky alebo druhu peňažného príspevku a zo správnym orgánom dostupných podkladov vyplýva, že nedošlo k zmene funkčných dôsledkov zdravotného stavu účastníka konania. Takýto stav vedie k nadbytočnému vyžadovaniu lekárskych dokladov, k predlžovaniu konania a k neprimeranému zaťaženiu osôb so zdravotným postihnutím.

	3.	Ciele a výsledný stav

	Cieľom návrhu zákona je zjednodušiť a zrýchliť konanie o integrovanom posudku v prípadoch, keď nie je dôvod opätovne posudzovať zdravotný stav účastníka konania, pretože funkčné dôsledky jeho zdravotného stavu sa nezmenili. Výsledným stavom bude procesne hospodárnejšie konanie, nižšia administratívna záťaž účastníkov, rýchlejší prístup k primeranej podpore a jasnejšie pravidlá pre postup správneho orgánu, pri zachovaní všetkých procesných záruk zákonnosti posudzovania.

	4.	Dotknuté subjekty

	–	Fyzické osoby s ťažkým zdravotným postihnutím a osoby odkázané na sociálne služby ako účastníci konania;
–	ich rodinní príslušníci a ďalšie osoby, ktoré im pri vybavovaní poskytujú pomoc;
–	správne orgány vykonávajúce integrovanú posudkovú činnosť;
–	posudkoví lekári;
–	poskytovatelia sociálnych služieb.

	5.	Alternatívne riešenia

	Nulový variant by znamenal ponechanie súčasného stavu, pri ktorom by aj v prípadoch nezmenených funkčných dôsledkov zdravotného stavu mohla vznikať potreba opätovného predkladania lekárskych dokladov alebo vykonávania lekárskej posudkovej činnosti, hoci predmetom konania je iba zmena druhu poskytovanej podpory. Tento variant by neznižoval administratívnu záťaž účastníkov konania, neprispieval by k zrýchleniu rozhodovania ani k efektívnejšiemu využívaniu kapacít posudkových lekárov.

	6.	Vykonávacie predpisy

	Návrh zákona si nevyžaduje prijatie nových vykonávacích predpisov.

	7.	Transpozícia práva EÚ

	Neaplikuje sa. Návrh zákona nie je transpozičným predpisom práva Európskej únie.

	8.	Preskúmanie účelnosti

	Účelnosť navrhovanej právnej úpravy bude možné preskúmať najmä prostredníctvom aplikačnej praxe správnych orgánov po nadobudnutí účinnosti zákona, a to sledovaním, či sa v dotknutých prípadoch znižuje administratívna záťaž účastníkov konania, či dochádza k efektívnejšiemu vybavovaniu konaní o integrovanom posudku pri zachovaní zákonnosti a odbornej kvality posudzovania, a aký je podiel konaní, v ktorých správny orgán uplatnil výnimku podľa § 9 ods. 5.



	9.	Vybrané vplyvy materiálu

	
	☐
	Pozitívne
	☒
	Žiadne
	☐
	Negatívne
	
	Poznámka

	Vplyvy na rozpočet verejnej správy
	☐
	Pozitívne
	☒
	Žiadne
	☐
	Negatívne
	
	Návrh nezakladá nové výdavky verejnej správy.

	z toho rozpočtovo zabezpečené vplyvy, v prípade identifikovaného negatívneho vplyvu
	☐
	Áno
	☒
	Nie
	☐
	Čiastočne
	
	Negatívny vplyv sa neidentifikuje.

	Vplyvy na rozpočty obcí a VÚC
	☐
	Pozitívne
	☒
	Žiadne
	☐
	Negatívne
	
	Návrh nezakladá nové výdavky územnej samosprávy.

	z toho rozpočtovo zabezpečené vplyvy, v prípade identifikovaného negatívneho vplyvu
	☐
	Áno
	☒
	Nie
	☐
	Čiastočne
	
	Negatívny vplyv sa neidentifikuje.

	Vplyvy na podnikateľské prostredie
	☐
	Pozitívne
	☒
	Žiadne
	☐
	Negatívne
	
	Návrh sa netýka podnikateľského prostredia.

	Sociálne vplyvy
	☒
	Pozitívne
	☐
	Žiadne
	☐
	Negatívne
	
	Znižuje administratívnu záťaž osôb so zdravotným postihnutím a urýchľuje prístup k primeranej podpore.

	Vplyvy na životné prostredie
	☐
	Pozitívne
	☒
	Žiadne
	☐
	Negatívne
	
	Návrh nemá vplyv na životné prostredie.

	Vplyvy na informatizáciu spoločnosti
	☐
	Pozitívne
	☒
	Žiadne
	☐
	Negatívne
	
	Návrh nezavádza nové informačné systémy ani elektronické služby.

	Vplyvy na služby verejnej správy pre občana
	☒
	Pozitívne
	☐
	Žiadne
	☐
	Negatívne
	
	Zjednodušuje a urýchľuje vybrané konania o integrovanom posudku.

	Vplyvy na manželstvo, rodičovstvo, rodinu a deti
	☒
	Pozitívne
	☐
	Žiadne
	☐
	Negatívne
	
	Nepriamo pozitívne – odbremeňuje rodiny, ktoré pomáhajú osobám so zdravotným postihnutím.



	10.	Poznámky

	Návrh zákona nemá negatívny vplyv na rozpočet verejnej správy, keďže nezriaďuje nové orgány, nevytvára nové nároky na štátny rozpočet, rozpočty obcí ani rozpočty vyšších územných celkov a predpokladá aplikáciu v rámci existujúcich kapacít príslušných správnych orgánov. Znížením počtu povinne vykonávaných lekárskych posúdení v jasne vymedzených prípadoch sa naopak predpokladá úspora pracovného času posudkových lekárov a skrátenie priemernej dĺžky konaní.
Pozitívny sociálny vplyv spočíva najmä v znížení administratívnej záťaže osôb so zdravotným postihnutím a v odstránení potreby opakovane predkladať lekárske doklady v prípadoch, keď správny orgán už disponuje relevantnými podkladmi a nemá dôvodné pochybnosti. Pozitívny vplyv na rodinu a rodičovstvo vyplýva zo skutočnosti, že väčšinu starostlivosti o osoby s ťažkým zdravotným postihnutím poskytujú rodinní príslušníci, a každé zrýchlenie konania ich výrazne odbremeňuje. Pozitívny vplyv na služby verejnej správy pre občana spočíva v procesnom zefektívnení konaní o integrovanom posudku bez zníženia zákonných záruk odbornosti a zákonnosti posudzovania.

	11.	Kontakt na spracovateľky / súčinnosť

	Andrea Turčanová: andrea.turcanova@nrsr.sk
Monika Kolejáková: monika.kolejakova@nrsr.sk

	12.	Stanovisko gestorov

	Stanovisko Ministerstva práce, sociálnych vecí a rodiny Slovenskej republiky	☒	vyžiadané	☐	priložené
Stanovisko Ministerstva financií Slovenskej republiky	☒	vyžiadané	☐	priložené

